„ამ რომანში ყველა კვდება”
2018-12-27 19:30 (Asia/Dubai)
27 დეკემბერს, ხუთშაბათს, ხაზების ოფიციალურ გადატვირთვამდე რამდენიმე დღით ადრე, ზუსტად რვის ნახევარზე, ჰადა ჰა, რვას რომ თხუთმეტი დააკლდება, ილიაუნის B201 აუდიტორია (ი. ჭავჭავაძის გამზ. N32), დაიწყება წარდგინება ბექა ადამაშვილის გაუხმაურებელი რომანისა „ამ რომანში ყველა კვდება“. წარდგინების განმავლობაში არ ისაუბრებენ და ავტორს უსაფუძვლოდ არ შეაქებენ ავტორისავე მეგობრები, ქართული ლიტერატურის მეტრები და ის დაუფასებელი საზოგადო მოღვაწეები, რომლებიც საზოგადოებას ხშირად სხვა ადამიანებში ერევა. ასევე ნაკლებ სავარაუდოა იყოს ტორტი, რადგან წინასაახალწლოდ ზედმეტი კალორიების მიღება მიზანშეწონილი არ არის.
სამაგიეროდ იგეგმება რამდენიმე კონკურსი, გათამაშება, ნაკლებად ინტელექტუალური შეჯიბრება, გამარჯვებულებისათვის საჩუქრების გადაცემა და არაერთი სხვა სიურპრიზი იმ ადამიანებისათვის, ვისზეც ეს მარკეტინგული ხრიკი – „არაერთი სხვა სიურპრიზი“ – ჯერ კიდევ ჭრის. დასწრება შეუძლია ყველას განურჩევლად ყველაფრისა. განსაკუთრებით კი მათ, ვისაც სიქრეთ სანტაში ისეთი ნეიტრალური თანამშრომელი ამოუვიდა, რომ მნიშვნელობა არ აქვს, რა წიგნს აჩუქებს. რაღაცების გადასაფხეკად თან იქონიეთ ხურდა ფული ან თან იყოლიეთ მეგობარი, რომელიც ხურდა ფულს იქონიებს.
დასწრება თავისუფალია, რაც ისედაც ცხადი იყო, მაგრამ ამის აღნიშვნა ტექსტის ლოგიკური დასასრულისთვის გახდა საჭირო.

ილიაუნის აკადემიური პერსონალისა და მასწავლებელთა განვითარების ცენტრის პრეზენტაცია
2019-01-16 14:00
16 იანვარს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის აკადემიური პერსონალისა და მასწავლებელთა განვითარების ცენტრის პრეზენტაცია გაიმართება.
ცენტრის მიზანია უნივერსიტეტში აკადემიური სწავლების ხარისხის გაზრდა, აკადემიური პერსონალისა და მასწავლებელთა პროფესიული განვითარების შესაძლებლობების უზრუნველყოფა. ცენტრი ილიას სახელმწიფო უნივერსიტეტის აკადემიურ პერსონალსა და მასწავლებლებს მისცემს შესაძლებლობას დაეუფლონ სწავლა/სწავლების ინოვაციურ ხერხებს, რაც ხელს შეუწყობს სწავლის შედეგების გაუმჯობესებას.
ილიაუნის აკადემიური პერსონალისა და მასწავლებელთა პროფესიული განვითარების ცენტრი ERASMUS+-ის პროგრამის ინსტიტუციური განვითარების პროექტის PRINTeL “Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა.
პროექტის ფარგლებში 2018 წლის სექტემბერში შეირჩა 15 აკადემიური პერსონალი/მოწვეული მასწავლებელი, რომლებმაც ევროპელი პარტნიორების მიერ შემოთავაზებული ტრენერთა მომზადების 5-დღიანი ტრენინგები (TOT) გაიარეს გრაცის, ლუვენის, პორტოს, ლინკოპინგისა და ბარსელონის უნივერსიტეტებში.
ამჟამად ტრენერები ილიას სახელმწიფო უნივერსიტეტის აკადემიურ პერსონალს/სწავლებაში ჩართულ პირებს შესთავაზებენ 5 ტრენინგკურსს შემდეგი მიმართულებებით:

აქტიური სწავლება საინფორმაციო/საკომუნიკაციო ტექნოლოგიების გამოყენებით (ტრენერები: თინათინ ჭინჭარაული – მეცნიერებათა და ხელოვნების ფაკულტეტის პროფესორი; ნატა მეფარიშვილი – მეცნიერებათა და ხელოვნების ფაკულტეტის ასოცირებული პროფესორი; მარიამ დალაქიშვილი – ბიზნესის სკოლის ასისტენტ-პროფესორი);
აქტიური სწავლება შებრუნებული სწავლების პრინციპით (ტრენერები: ლევან ცაგარელი – მეცნიერებათა და ხელოვნების ფაკულტეტის პროფესორი; თამარ გურჩიანი – სამართლის სკოლის ასოცირებული პროფესორი; დავით მაისურაძე – სამართლის სკოლის ასოცირებული პროფესორი);
ჰიბრიდული/შერეული სწავლა/სწავლება (ტრენერები: არჩილ აბაშიძე – მეცნიერებათა და ხელოვნების ფაკულტეტის ასოცირებული პროფესორი; ელენე ჟურავლიოვა – საბუნებისმეტყველო მეცნიერებათა და საინჟინრო ფაკულტეტის ასოცირებული პროფესორი; გიგა ხოსიტაშვილი – მეცნიერებათა და ხელოვნების ფაკულტეტის მოწვეული მასწავლებელი);
გაძლიერებული სწავლება საინფორმაციო/საკომუნიკაციო ტექნოლოგიების გამოყენებით, მობილური სწავლება თამაშის ელემენტების გამოყენებით (ტრენერები: ნანა დიხამინჯია – საბუნებისმეტყველო მეცნიერებათა და საინჟინრო ფაკულტეტის პროფესორი; თამარ მაღალაშვილი – ბიზნესის სკოლის ასოცირებული პროფესორი; დიანა ხიდეშელი – ბიზნესის სკოლის მოწვეული მასწავლებელი);
ვიდეოსწავლება, როგორც სწავლების საშუალება მასწავლებელთა და სტუდენტთათვის, ვიდეოლექციების საკლასო ოთახში გამოყენებით (ტრენერები: რესან ქიქავა – ბიზნესის სკოლის ასისტენტ-პროფესორი; ალექსანდრე ერგეშიძე – ბიზნესის სკოლის ასისტენტ-პროფესორი; ნამი სურგულაძე – ბიზნესის სკოლის მოწვეული მასწავლებელი).

პრეზენტაციას გახსნიან ილიას სახელმწიფო უნივერსიტეტის რექტორი გიგა ზედანია და ადამიანური რესურსების მართვის სამსახურის უფროსი ქეთევან გრიგოლია. შემდეგ ტრენერები აუდიტორიას გააცნობენ დაგეგმილი ტრენინგების შინაარსსა და სტრუქტურას.
დრო: 16 იანვარი, 14:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.
2019 წელი

ილიაუნის სტუდენტური პროექტების საგრანტო კონკურსი Nova Idea 2019
2019-01-18 18:17
სტუდენტური პროექტების საგრანტო კონკურსი Nova Idea 2019 ილიას სახელმწიფო უნივერსიტეტის ახალი ინიციატივაა, რომლის ფარგლებშიც სტუდენტებს ექნებათ შესაძლებლობა საკუთარი იდეები რეალობად აქციონ და ამისთვის საჭირო დაფინანსება უნივერსიტეტისგან მოიპოვონ.
იმისთვის, რომ წარმოდგენილი პროექტი საგრანტო კონკურსის საბჭომ განიხილოს

ქვემოთ ჩამოთვლილი სამი კატეგორიიდან ერთ-ერთში უნდა ხვდებოდეს:

სეზონური გასვლითი საგანმანათლებლო-კულტურული ბანაკების/სკოლების ორგანიზება (ილიას სახელმწიფო უნივერსიტეტის სტუდენტებისთვის);
ინოვაციური ტექნოლოგიური პროექტების განხორციელება
თემატიკა, რომელიც განათლებისა და სოციალური პასუხისმგებლობის საკითხებს აერთიანებს

პროექტის ბიუჯეტი არ უნდა აღემატებოდეს 10 000 ლარს და უნდა იყოს გამართულად შედგენილი

საბჭო
Nova Idea 2019-ის ფარგლებში შემოსულ სტუდენტურ პროექტებს ილიას სახელმწიფო უნივერსიტეტის ადმინისტრაციის წარმომადგენლებსა და, თემატიკიდან გამომდინარე, სხვადასხვა დარგის მკვლევრებთან ერთად განიხილავს სპეციალურად საგრანტო კონკურსისთვის შექმნილი საბჭო შემდეგი შემადგენლობით:

საჯარო სპიკერი, ტრენერი, მენეჯმენტის სპეციალისტი ანდრო დგებუაძე
ვისოლ ჯგუფის პრეზიდენტი სოსო ფხაკაძე
ბაზისბანკის გენერალური დირექტორი დავით ცაავა
ეკონომიკისა და მდგრადი განვითარების სამინისტროს ინოვაციებისა და ტექნოლოგიების სააგენტოს თავმჯდომარე ავთანდილ კასრაძე
ჯეოლაბის რექტორი, ილიაუნის პროფესორი სანდრო ასათიანი
პიარისა და მარკეტინგული კომუნიკაციების კომპანია „ჯეპრას“ უფროსი პარტნიორი, ილიაუნის მოწვეული ლექტორი კახა მაღრაძე
ილიაუნის ელექტრული და კომპიუტერული ინჟინერიის პროფესორი ნანა დიხამინჯია
ილიაუნის პროფესორი ზურაბ გურიელიძე
ევროპის ფსიქოტრავმის კვლევის საზოგადოების პრეზიდენტი, ფსიქოლოგი, ილიას სახელმწიფო უნივერსიტეტის პროფესორი ჯანა (დარეჯან) ჯავახიშვილი
სცენარისტი ქეთი დევდარიანი
პოეტი რატი ამაღლობელი
ილიაუნის სამართლის სკოლის ადამიანის უფლებათა მიმართულების ხელმძღვანელი, პროფესორი თამარ გურჩიანი

ვის შეუძლია სტუდენტური პროექტების საგრანტო კონკურსში მონაწილეობა?
კონკურსში მონაწილეობა შეუძლია ილიას სახელმწიფო უნივერსიტეტის აქტიური სტატუსის მქონე საბაკალავრო და სამაგისტრო საფეხურის სტუდენტს ან სტუდენტთა ჯგუფს (არაუმეტეს 4 სტუდენტის შემადგენლობით).
კონკურსში მონაწილეობისა და პროექტების განხილვის ვადები
ილიაუნის სტუდენტური პროექტების დაფინანსების საგრანტო კონკურსი Nova Idea 2019 სტარტს ამა წლის 21 იანვრიდან აიღებს. ეს ნიშნავს, რომ 21 იანვრიდან შეძლებთ პროექტების გადმოგზავნას.
პროექტის გადმოგზავნიდან 30 დღეში გეცნობებათ საბჭოს გადაწყვეტილება.
როგორ გავხდე კონკურსის Nova Idea 2019 მონაწილე?
იმისთვის, რომ მონაწილეობა მიიღო პროექტების დაფინანსების საგრანტო კონკურსში Nova Idea 2019, საჭიროა შეავსო:

ელექტრონული აპლიკაცია

აპლიკაცია ხელმისაწვდომია ბმულზე: https://bit.ly/2Hw512z

საპროექტო განაცხადის ფორმა

საპროექტო განაცხადი ხელმისაწვდომია ბმულზე.

გაითვალისწინეთ, რომ
• აპლიკაციის შევსება შესაძლებელია მხოლოდ ილიაუნის კორპორატიული ელექტრონული მისამართიდან (@iliauni.edu.ge)
კონსულტაცია
ილიაუნის სტუდენტური პროექტების დაფინანსების საგრანტო კონკურსში Nova Idea 2019 მონაწილეობის მსურველებს შეეძლებათ წინასწარი დაჯავშნის პრინციპით მიიღონ კონსულტაცია ილიას სახელმწიფო უნივერსიტეტის ადმინისტრაციისგან.
კონსულტაციის დასაჯავშნად მიჰყევით ბმულს: http://bit.do/eFSf9

საკონტაქტო ინფორმაცია
✉ pr@iliauni.edu.ge
☏ (+995 32) 222 00 09 (352)

ჯგუფური ფსიქოთერაპიისა და ჯგუფური პროცესების საერთაშორისო ასოციაციის კონფერენცია სტუდენტებისთვის
2019-01-22 19:00
22-24 იანვარს ილიას სახელმწიფო უნივერსიტეტის A101 აუდიტორიაში ილიას სახელმწიფო უნივერსიტეტი, საქართველოს ჯგუფური ფსიქოთერაპიის ასოციაცია, ჯგუფური ფსიქოთერაპიისა და ჯგუფური პროცესების საერთაშორისო ასოციაციასთან (International Association for Group Psychotherapy and Group Processes, IAGP) ერთად გამართავს კონფერენციას ჯგუფური ფსიქოთერაპიის შესახებ.
კონფერენციის მომხსენებლები და თემატიკა:
22 იანვარი

„ჯგუფური ფსიქოთერაპიისა და ჯგუფური პროცესების საერთაშორისო ასოციაციის ისტორია და სამომავლო პერსპექტივები“

მომხსენებელი: რიჩარდ ბეკი (აშშ) – ჯგუფური ფსიქოთერაპიისა და ჯგუფური პროცესების საერთაშორისო ასოციაციის პრეზიდენტი;

„მიგრაციით გამოწვეული ფსიქოლოგიური ტრავმისა და კრიზისის სფეროში წვლილის შეტანა, როგორც გამოწვევა ჯგუფური ფსიქოთერაპიისა და ჯგუფური პროცესების საერთაშორისო ასოციაციისთვის“

მომხსენებელი: ქეთრინ მელა – MD (საბერძნეთი), ჯგუფური ფსიქოთერაპიისა და ჯგუფური პროცესების საერთაშორისო ასოციაციის ვიცე-პრეზიდენტი, კვლევითი კომიტეტის ხელმძღვანელი;

„ჟურნალის “DER NEUE DAIMON” საუკუნოვანი იუბილე ავსტრიული პერსპექტივით“

მომხსენებელი: მაიკლ ვიზერი – PhD, ჯგუფური ფსიქოთერაპიისა და ჯგუფური პროცესების საერთაშორისო ასოციაცია (ავსტრია).
23 იანვარი

„მეტი სპონტანურობა, ნაკლები შფოთვა. შეგვიძლია სპონტანურობის გაზომვა?“

მომხსენებლები: გალაბინა ტარაშოევა – MD; პეტრა მარინოვა-ჯამბაზოვა – MD, PhD, Psychodrama Center & Psychiatric Practice Orpheus (სოფია, ბულგარეთი);

„ფსიქოთერაპიული პრაქტიკის ინტეგრაცია: ინსაიტზე დამყარებული გაგება“

მომხსენებელი: მონა რაკავი (ეგვიპტე);

„მულტი-სენსორული რიტუალებისა და მკურნალობის და თერაპიის პროცესში მათი მნიშვნელობის შესწავლა. ინდური გამოცდილება“

მომხსენებელი: მაგდალენ იეიარათნამი (ინდოეთი).
24 იანვარი

„ფსიქოდრამა და სოციალური როლის კვლევა“

მომხსენებელი: მარსია ალმეიდა ბატისტა (ბრაზილია);

„სოციალური სიზმრის მატრიცა (Social Dreaming Matrix) როგორც კვლევის მეთოდი: „ბაზისური მითი“-დან სიზმრებამდე, როგორც სემიოფორებამდე“

მომხსენებელი: დომენიკო აგრესტა (იტალია).

სამუშაო ენა: ინგლისური (უზრუნველყოფილი იქნება თანმიმდევრული თარგმანი)
დრო: 22 იანვარი, 19:00-21:00 საათი
23 იანვარი, 19:00-21:00 საათი
24 იანვარი, 19:00-20:30 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ პაულო ქეჩიმის სემინარები
2019-01-23 18:00
23 იანვარს, 18:00 საათზე, ილიას სახელმწიფო უნივერსიტეტის G106 აუდიტორიაში გაიმართება პროფესორ პაულო ქეჩიმის სემინარი თემაზე: „ხე-ტყის კონსტრუქციების ხანძარმედეგი სისტემა (ხე-ტყისთვის ხანძრის მახასიათებელი თვისებები და ხე-ტყის ურთიერთკავშირი; ხე-ტყისა და მათი კავშირების რიცხვითი მოდელირება ხანძრის დროს)“.

25 იანვარს, 18:00 საათზე გაიმართება სემინარი: „მცირე კონსტრუქციებისთვის პრობლემის გადაჭრის გზები ხანძრის შემთხვევაში. სწავლისა და სწავლების მეთოდები კონსტრუქციულ კურსებში“.
მომხსენებლის შესახებ

პაულო ბ. ქეჩიმი 22 წლის განმავლობაში ავერიეს უნივერსიტეტის (პორტუგალია) სამოქალაქო ინჟინერიის დეპარტამენტის პროფესორია. ის არის 5 წიგნის, ეროვნულ და საერთაშორისო სამეცნიერო ჟურნალებში გამოქვეყნებული სტატიების ავტორი, ასევე 2 წიგნის/საკონფერენციო ნაშრომის რედაქტორი. პაულა ბ. კოჩიმი დასრულებული და მიმდინარე სადოქტორო და სამაგისტრო ნაშრომის ხელმძღვანელია; აგრეთვე ევროპის რამოდენიმე დაფინანსებული პროექტის მონაწილე, ეროვნული და საერთაშორისო კონფერენციის სამეცნიერო კომისიის წევრი.
მისი კვლევითი სფეროებია: სამშენებლო კონსტრუქციების ოპტიმიზაცია, კონსტრუქციული გაანგარიშებისთვის პროგრამული უზრუნველყოფის შემუშავება, წინასწარ დატვირთვაზე გაანგარიშებული ჩამოსხმული გადახურვის ფილები; ბეტონის სექციები; სვეტები; ჯებირების წინასწარი დიზაინი; კონსტრუქციების გაანგარიშება სეისმური საქმიანობისთვის; ხიდების კონსტრუქციები; ხისა და შუშის ნაგებობები.
ლექციის ენა: ინგლისური
დრო: 23 იანვარი, 25 იანვარი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ლიტერატურა და ანტისემიტიზმი ევროპაში მეორე მსოფლიო ომის პერიოდში“
2019-01-23 18:30
23 იანვარს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიას სახელმწიფო უნივერსიტეტის შედარებითი ლიტერატურის ინსტიტუტი გიწვევთ შედარებითი ლიტერატურის საღამოზე.
ინსტიტუტის წევრი, ილიას სახელმწიფო უნივერსიტეტის პროფესორი ათინათ მამაცაშვილი შეაჯამებს გასულ წლებში სორბონისა და ექსი-მარსელის უნივერსიტეტებში ჩატარებული კვლევის შედეგებს და წაიკითხავს ლექციას თემაზე: ლიტერატურა და ანტისემიტიზმი ევროპაში მეორე მსოფლიო ომის პერიოდში.
ლექცია მიეძღვნება მწერლობის დაპირისპირებას ნაცისტურ რეჟიმთან და მის ანტისემიტურ იდეოლოგიასთან. მომხსენებელი განიხილავს, რა ფორმით ხდება ანტისემიტური კლიშეებისა და კანონების დაგმობა იმ მწერლების/ინტელექტუალების ტექსტებში, რომლებიც 1930-იანი წლებიდან დაუპირისპირდა ჰიტლერის რეჟიმს. როდესაც ვიქტორ კლემპერერი ნაცისტურ დეფილეს აღწერს, იგი ამბობს, რომ სწორედ ეს უკანასკნელი და კონკრეტულად კი მისი განუყოფელი ელემენტი – მედაფდაფე, რომელიც მიუძღვის და „ერთიან სხეულად“ აქცევს აღლუმის წევრებს, გახდება მისთვის „პირველი შეხვედრა“ ნაციონალ-სოციალიზმთან. ჩანს პარალელები ამგვარად გააზრებული მედაფდაფის ფიგურასა და გიუნტერ გრასის ცნობილ რომანს შორის (თუნუქის დოლი), რომლის ეკრანიზაციაც ფოლკერ შლონდორფს ეკუთვნის. საინტერესოა, რომ სწორედ ნაცისტური აღლუმი წარმოჩნდება ფრანგი მწერლის, ანდრე შამსონის რომანის (დამარცხებულთა წელი, 1934) იმ ძირითად ქვაკუთხედად, რომელიც 1934 წელს წინასწარ განჭვრეტს რეჟიმის ადამიანის მოძულე იდეოლოგიის განხორციელებას. 1939 წელს ჟან-პოლ სარტრი ფაშიზმის საშიშროებას ფრანგულ საზოგადოებაში ნაციონალისტურ-ანტისემიტური ჯგუფური იდენტობის გამოხატვაში ხედავს (კედელი, 1939). 1943 წელს მაქს ჟაკობი ადამიანი-კიბორჩხალას ავტოპორტრეტს შექმნის, რომელსაც გულზე ებრაელების მარკირების ყვითელი ვარსკვლავი აქვს მიმაგრებული და რომელიც ნუსბაუმის ცნობილი ტილოს „ავტოპორტრეტი ებრაული პასპორტით“ (1943) მხატვრულ პარალელს იხმობს.

დრო: 23 იანვარი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

ნიდერლანდური ენისა და კულტურის ცენტრის საინფორმაციო შეხვედრა სტიპენდიებთან დაკავშირებით
2019-01-25 16:00
25 იანვარს, პარასკევს, 16:00 საათზე, ილიას სახელმწიფო უნივერსიტეტის S 503 აუდიტორიაში გაიმართება საინფორმაციო შეხვედრა ნიდერლანდური ენის შესწავლასა და სტიპენდიებთან დაკავშირებით.
ნიდერლანდური ენისა და კულტურის ცენტრი სტუდენტებს სთავაზობს სრულად დაფინანსებულ სტიპენდიებს აღმოსავლეთ ევროპის ნიდერლანდისტიკის გაერთიანების კონფერენციებსა და საზაფხულო კურსებზე გენტში, კორტრეიკსა და ოსტენდეში (ბელგია).
დრო: 25 იანვარი, 16:00 საათი
ადგილმდებარეობა: ნიდერლანდური ენისა და კულტურის ცენტრი, ილიას სახელმწიფო უნივერსიტეტის S კორპუსი, ოთახი 503 (გ. წერეთლის ქ. № 3)
დასწრება თავისუფალია.

რუსუდან მირცხულავას წიგნის „მითოლოგიური ლაბირინთი" პრეზენტაცია
2019-01-25 18:00
25 იანვარს, 18:00 საათზე, საქართველოს პარლამენტის ეროვნული ბიბლიოთეკის დიდ საგამოფენო დარბაზში გაიმართება ილიას სახელმწიფო უნივერსიტეტის ასოცირებული პროფესორის, ფსიქოლოგიის დოქტორ რუსუდან მირცხულავას წიგნის „მითოლოგიური ლაბირინთი” პრეზენტაცია.
ნაშრომი ხელოვნების ფსიქოლოგიის საკითხებს მოიცავს. მასში განხილულია მითოლოგიური თემები და არქეტიპული ხატ-წარმოდგენები, რომლებიც დაკავშირებულია ძირეულ ფსიქოსოციალურ ფენომენთან. ავტორი ფსიქოლოგიური მეცნიერების ჭრილში განიხილავს იგავს ამურისა და ფსიქეას შესახებ. ასევე წარმოდგენილია დიონისეს, აპოლონისა და ორფევსის მითიური სახეები.
წიგნი განკუთვნილია მკითხველთა ფართო წრისათვის, განსაკუთრებით ხელოვნების ფსიქოლოგიის, მითოლოგიისა და რელიგიის ისტორიის საკითხებით დაინტერესებულთათვის.
დრო: 25 იანვარს, 18:00 საათი
ადგილმდებარეობა: საქართველოს პარლამენტის ეროვნული ბიბლიოთეკის დიდი საგამოფენო დარბაზი (ლ. გუდიაშვილის ქ. N7).
დასწრება თავისუფალია.

LECTURA DANTIS /დანტეს წაკითხვა – ოცდამეცხრე ქება
2019-01-25 19:00
25 იანვარს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეცხრე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 25 იანვარი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კონცერტი „შობა გათენებულა“
2019-01-26 19:00
26 იანვარს, შაბათს, 19:00 საათზე, ილიას სახელმწიფო უნივერსიტეტის E207 აუდიტორიაში ილიაუნის მუსიკის ცენტრის სტუდენტები შეხვდებიან გიორგი მთაწმინდელის სახელობის საეკლესიო გალობის უნივერსიტეტის გოგონათა სახელოსნოს პირველი კურსის სტუდენტებს.
სტუმრები ილიას სახელმწიფო უნივერსიტეტის დოქტორანტ ნინო ნანეიშვილის ხელმძღვანელობით წარმოადგენენ თეატრალიზებულ-შემეცნებით კომპოზიციას „შობა გათენებულა“. შესრულდება საქართველოს სხვადასხვა კუთხის საშობაო სიმღერები და საგალობლები.
დრო: 26 იანვარი,19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. № 3/5)
დასწრება თავისუფალია.

ფილმის „წარმოუდგენელი“ ჩვენება და დისკუსია
2019-01-29 18:00
29 იანვარს, 18:00 საათზე, ილიას სახელმწიფო უნივერსიტეტის სულხან-საბა ორბელიანის სამკითხველო დარბაზის სამუშაო სივრცეში გაიმართება ფილმის „წარმოუდგენელი“ ჩვენება და დისკუსია მის შესახებ.
ილიაუნის ადამიანის უფლებათა კინოკლუბი სტუდენტების ინიციატივით შეიქმნა. მისი მიზანი სტუდენტებისთვის ადამიანის უფლებებთან დაკავშირებული აქტუალური საკითხების განსახილველად ალტერნატიული სივრცის შეთავაზებაა.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
მომხსენებელი: ილიას სახელმწიფო უნივერსიტეტის სამართლის სკოლის ასოცირებული პროფესორი ვახუშტი მენაბდე
მოდერატორი: ილიას სახელმწიფო უნივერსიტეტის საჯარო სამართლისა და პოლიტიკის სამაგისტრო პროგრამის სტუდენტი თამარ ქეცბაია
ფილმი „წარმოუდგენელი“ მოგვითხრობს ფედერალური ბიუროს აგენტზე, რომელიც ტერორიზმში ეჭვმიტანილი პირის დაკითხვისას მნიშვნელოვანი სამართლებრივი დილემის წინაშე დგება. მას უწევს იპოვოს ზღვარი ადამიანის უფლებების დაცვასა და საზოგადოებრივ უსაფრთხოებას შორის. ფილმი მაყურებელს უამრავ პასუხგაუცემელ კითხვას უტოვებს და ხშირად დაძაბული დისკუსიების მიზეზი ხდება.
დრო: 29 იანვარი, 18:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო სივრცე (ი. ჭავჭავაძის გამზ. N32)
დასწრება თავისუფალია.
უზრუნველყოფილი იქნება საკვები.

პრე-აქსელერატორ ზუმაუთის შეხვედრათა ციკლი Inspire Me
2019-01-30 19:00
– თუ ხარ მეწარმეობით დაინტერესებული და უკვე დიდი ხანია ფიქრობ, რომ გინდა მოსინჯო სტარტაპერის ამპლუა,
– თუ გსურს მოისმინო პრაქტიკულ-პირად გამოცდილებაზე დაფუძნებული რჩევები,
– თუ ეძებ ინსპირაციას, რომ თამამად გარისკო,
– თუ გინდა გაითვალისწინო უკვე გამოცდილი სტარტაპერების შეცდომები,
მაშინ გელოდებით ილიას სახელმწიფო უნივერსიტეტის ზუმაუთ პრე-აქსელერატორის მიერ ორგანიზებულ Inspire Me შეხვედრათა ციკლზე, რომელზეც ძალიან წარმატებული სტარტაპ HOLO-ს დამფუძნებლები ნიკა ბერეკაშვილი და სანდრო ჯავახიშვილი პირად გამოცდილებაზე დაყრდნობით ისაუბრებენ სტარტაპებისთვის აქტუალურ და პრობლემატურ საკითხებზე.
ჩვენს მეგობრულ და ინტერაქციულ შეხვედრაზე შესაძლებლობა მოგეცემა შენთვის საინტერესო ყველა კითხვაზე პრაქტიკული და ამომწურავი პასუხი მიიღო.
შეხვედრაზე დასასწრებად გთხოვთ გაიაროთ რეგისტაცია მითითებული ბმულის მეშვეობით:
https://goo.gl/forms/KWDfkCREMMSBuRJC2
ადგილმდებარეობა: სტუდენტური სივრცე (E კორპუსი)
დრო: 30 იანვარი, 19:00 საათი

საჯარო ლექცია თემაზე: ,,ძაღლის სახლში ყოლის წესები და რეკომენდაციები"
2019-02-04 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
4 თებერვალს, 17:00 საათზე, ილიას სახელმწიფო უნივერსიტეტის G106 აუდიტორიაში ცხოველთა გადარჩენის სახალხო ფრონტის დამფუძნებელი თიკო კვალიაშვილი წაიკითხავს ამ კურსის მეცხრე ლექციას თემაზე: ,,ძაღლების სახლში ყოლის წესები და რეკომენდაციები“ .
ლექციის ძირითადი თემებია:

რას ნიშნავს ცხოველის აყვანა;
რა უნდა იცოდეს და გაიაზროს ადამიანმა, რომელსაც ძაღლის აყვანა სურს;
ცხოველის პატრონის უფლებამოსილება და პასუხისმგებლობა;
როგორ უნდა გაზარდო ძაღლი და მართო მისი ხასიათი;
რა პირობები უნდა შევუქმნათ ჩვენს ოთხფეხა მეგობარს;
როგორ უნდა დაარეგისტრირო ძაღლი ცხოველთა მონიტორინგის სააგენტოში.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.

დრო: 4 თებერვალი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „პოეზია და თარგმანი“
2019-02-05 19:00
5 თებერვალს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს ლექციას თემაზე: „პოეზია და თარგმანი“. მომხსენებელი ისაუბრებს შემდეგ თემებზე: ქართული თარგმანის ისტორია, პოეტური თარგმანის უპირატესობა და სირთულე, თარგმანში დაკარგული პოეტური დედნის „შურისძიება“.
დრო: 5 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ტრენინგკურსი „აქტიური სწავლება შებრუნებულ საკლასო ოთახში“
2019-02-06 10:10
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლება შებრუნებულ საკლასო ოთახში“ (Active Learning In The Flipped Classroom), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი ლევან ცაგარელი და სამართლის სკოლის ასოცირებული პროფესორები თამარ გურჩიანი და დავით მაისურაძე.
ტრენინგების განრიგი

11-15 თებერვალი, 19:30-21:30 საათი, E102 აუდიტორია

ტრენინგს გაუძღვებიან სამართლის სკოლის ასოცირებული პროფესორები თამარ გურჩიანი და დავით მაისურაძე.
რეგისტრაციისთვის ეწვიეთ ბმულს.

18-22 თებერვალი, 19:30-21:30 საათი, E102 აუდიტორია

ტრენინგს გაუძღვებიან სამართლის სკოლის ასოცირებული პროფესორები თამარ გურჩიანი და დავით მაისურაძე.
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

18-22 თებერვალი, 12:00-14:00 საათი, E207 აუდიტორია

ტრენინგს გაუძღვება მეცნიერებათა და ხელოვნების ფაკულტეტის პროფესორი ლევან ცაგარელი.
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

საერთაშორისო სემინარი ციფრულ ეპიგრაფიკაში
2019-02-06 11:34
11-15 თებერვალს ილიას სახელმწიფო უნივერსიტეტი უმასპინძლებს საერთაშორისო ვორკშოპს ციფრულ ეპიგრაფიკაში: Digital Humanities Communities: Research background and new activities in EpiDoc and Pelagios
სამუშაო შეხვედრებს უხელმძღვანელებენ ლონდონის კინგს კოლეჯის პროფესორი, ციფრული ეპიგრაფიკის სტანდარტის თანაავტორი, გაბრიელ ბოდარი (Gabriel Bodard) და ამავე უნივერსიტეტის მკვლევარი ვალერია ვიტალე (Valeria Vitale).
ვორკშოპი გაიხსნება ღია ლექციით ციფრული ჰუმანიტარიისა და კვლევის ახალი მეთოდების შესახებ: Digital Humanities Communities: Research background and new activities in EpiDoc and Pelagios, რასაც მოსდევს ოთხდღიანი კურსი წარწერების სტანდარტის მიხედვით კოდირებასა და გეო-ვიზუალიზაციაში.
სემინარი ტარდება შოთა რუსთაველის ეროვნული სამეცნიერო ფონდის მიერ დაფინანსებული პროექტის ფარგლებში: „საქართველოს ეპიგრაფიკული კორპუსი” (FR17_62).
სემინარის შესახებ ინფორმაცია იხ. ჟურნალ Current Epigraphy-ის ვებგვერდზე.
სემინარის პროგრამა
ორშაბათი, 11 თებერვალი

16:30 – წიგნის სახლი „ლიგამუსი“
პროფ. გაბრიელ ბოდარის საჯარო ლექცია: Digital Humanities Communities: Research background

სამშაბათი, 12 თებერვალი

10:00 – შესავალი გეო-ანოტირებაში
10:45 – შესვენება (ყავა, ჩაი)
11:00 – Recogito. სავარჯიშოები
12:00 – გეო-ვიზუალიზაცია. ღია ბმულებით დაკავშირებული მონაცემები.
13:00 – შესვენება
14:00 – ციფრული რუკები. სავარჯიშოები
15:00 – შესვენება (ყავა, ჩაი)
15:30 – შეკითხვები/შეჯამება

ოთხშაბათი, 13 თებერვალი

10:00 – შესავალი QGis-ში
10:45 – შესვენება (ყავა, ჩაი)
11:00 – გეო-ტექნოლოგიების შეჯამება
12:00 – შესავალი XML-სა და EpiDoc-ში
13:00 – შესვენება
14:00 – Oxygen. ობიექტის აღწერა
15:00 – შესვენება (ყავა, ჩაი)
15:30 – შეკითხვები/შეჯამება

ხუთშაბათი, 14 თებერვალი

10:00 – EpiDoc ფაილების ტრანსფორმაცია EFES-ში.
10:45 – შესვენება (ყავა, ჩაი)
11:00 – EpiDoc და ლაიდენის კონვენცია
12:00 – EpiDoc და ინდექსაცია.
13:00 – შესვენება
14:00 – შიდა კონტროლირებადი ლექსიკონები
15:00 – შესვენება (ყავა, ჩაი)
15:30 – შეკითხვები/შეჯამება

პარასკევი, 15 თებერვალი

10:00 – EpiDoc და ტექსტის ვარიანტები. კრიტიკული აპარატი.
10:45 – შესვენება (ყავა, ჩაი)
11:15 – პრეზენტაციები
12:15 – დისკუსია
13:00 – შესვენება (ყავა, ჩაი)
13:30 – შეკითხვები/შეჯამება

რეგისტრაციის პირობები
NB ვორკშოპის განმავლობაში სავარჯიშოების შესასრულებლად აუცილებელია თან იქონიოთ:

ლეპტოპი, რომელზეც დაინსტალირებული იქნება Oxygen XML Editor (თუ უკვე არ გაქვთ ეს პროგრამა, გთხოვთ გადმოწეროთ, დააინსტალიროთ და გააქტიუროთ ოცდაათდღიანი უფასო ვერსია);
გთხოვთ წინასწარ დარეგისტრირდეთ Recogito-ზე. ასევე დარწმუნდეთ, რომ შეგიძლიათ GoogleMaps თქვენი მეილით დაუკავშირდეთ;
გადმოწერეთ და დააინსტალირეთ QGIS და დარეგისტრირდით ArcGis online-ზე;
გადმოწერეთ და დააინსტალირეთ EFES პლატფორმა ამ ინსტრუქციის მიხედვით Quickstart Guide. შემდგომ პროცესს გაივლით მომხსენებლებთან ერთად.

თითოეული ეს ნაბიჯი აუცილებელია ვორკშოპში მონაწილეობის მისაღებად.

AFRA JEMINA ჯაზტრიო ილიაუნიში
2019-02-06 13:00
6-7 თებერვალს ილიას სახემწიფო უნივერსიტეტის მუსიკის ცენტრის სტუმარია AFRA JEMINA ჯაზ-ტრიო, რომლის შემადგენლობაში არიან აფრა ჯემინა (ვოკალი, შვეიცარია), ლაინუს ეპინგერი (გიტარა, გერმანია) და ნადავ ერლიხი (კონტრაბასი, ისრაელი).
6 თებერვალს, 13.00 საათზე, ტრიო ჩაატარებს 4 ვორკშოპს, 7 თებერვალს, 18.30-ზე, კი – კონცერტს. ორივე ღონისძიება გაიმართება B201 აუდიტორიაში
დრო: 6 თებერვალი, 13.00-18.00 საათი
7 თებერვალი, 18.30 საათი
ადგილმდებარეობა: B201 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგკურსი „აქტიური სწავლება და თანამედროვე ტექნოლოგიები“
2019-02-07 16:36
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლება და თანამედროვე ტექნოლოგიები“ (Active Learning: Technology Enhanced Collaborative Learning), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი თინათინ ჭინჭარაული, ასოცირებული პროფესორი ნატა მეფარიშვილი და ტექნოლოგიების, მენეჯმენტისა და განათლების ფაკულტეტის ასისტენტ-პროფესორი მარიამ დალაქიშვილი.
ტრენინგები ჩატარდება:

15 თებერვალს, 15:00-დან 19:00 საათამდე, და 16 თებერვალს, 11:00-დან 17:00 საათამდე, E102 აუდიტორიაში

რეგისტრაციისთვის ეწვიეთ ბმულს.

18 და 19 თებერვალს, 11:00-დან 16:00 საათამდე, E102 აუდიტორიაში

რეგისტრაციისთვის ეწვიეთ ბმულს.

21 თებერვალს, 11:00-დან 16:00 საათამდე, და 22 თებერვალს, 11:00-დან 16:00 საათამდე, E102 აუდიტორიაში

რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69
გისურვებთ წარმატებას.

აკადემიური პერსონალისა და მასწავლებელთა განვითარების ცენტრის ტრენინგები
2019-02-08 13:41
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი. ცენტრი გთავაზობთ 5 სახის ტრენინგკურსს, რომლებიც ჩატარდება ეტაპობრივად შემდეგი გრაფიკის მიხედვით:

შერეული სწავლება და სწავლა სტუდენტების სწავლის შედეგების გასაუმჯობესებლად (ტრენერები: არჩილ აბაშიძე – მეცნიერებათა და ხელოვნების ფაკულტეტის ასოცირებული პროფესორი; ელენე ჟურავლიოვა – საბუნებისმეტყველო მეცნიერებათა და საინჟინრო ფაკულტეტის ასოცირებული პროფესორი; გიგა ხოსიტაშვილი – მეცნიერებათა და ხელოვნების ფაკულტეტის მოწვეული მასწავლებელი)

ჩატარების დრო:
ა) 25-26-27 თებერვალი – 15:00-18:00, 15:00- 19:00 და 15:00-18:00 საათი
ბ) 4-5-6 მარტი – 15:00-18:00, 15:00-19:00 და 15:00-18:00 საათი

აქტიური სწავლება შებრუნებული სწავლების პრინციპით (ტრენერები: ლევან ცაგარელი – მეცნიერებათა და ხელოვნების ფაკულტეტის პროფესორი; თამარ გურჩიანი – სამართლის სკოლის ასოცირებული პროფესორი; დავით მაისურაძე – სამართლის სკოლის ასოცირებული პროფესორი)

ჩატარების დრო:
ა) 11 -დან 15 თებერვლის ჩათვლით, ასევე – 18-დან 22 თებერვლის ჩათვლით – 19:30-21:30 საათი (ტრენერები – თამარ გურჩიანი, დავით მაისურაძე)
ბ) 18-დან 22 თებერვლის ჩათვლით – 12:00-14:00 საათი (ტრენერი ლევან ცაგარელი)
რეგისტრაციისთვის ეწვიეთ ბმულს.

აქტიური სწავლება საინფორმაციო/საკომუნიკაციო ტექნოლოგიების გამოყენებით (ტრენერები: თინათინ ჭინჭარაული – მეცნიერებათა და ხელოვნების ფაკულტეტის პროფესორი; ნატა მეფარიშვილი – მეცნიერებათა და ხელოვნების ფაკულტეტის ასოცირებული პროფესორი; მარიამ დალაქიშვილი – ბიზნესის სკოლის ასისტენტ-პროფესორი)

რეგისტრაცია გამოცხადდება მოგვიანებით.

შებრუნებული საკლასო ოთახი – სწავლების ეფექტიანობის ზრდა ვიდეოებისა და სხვა პროგრამების გამოყენებით (ტრენერები: რესან ქიქავა – ბიზნესის სკოლის ასისტენტ-პროფესორი; ალექსანდრე ერგეშიძე – ბიზნესის სკოლის ასისტენტ-პროფესორი; ნამი სურგულაძე – ბიზნესის სკოლის მოწვეული მასწავლებელი)

ჩატარების დრო:
ა) 25 და 27 თებერვალი, 1 მარტი – 18:30-22:00 საათი
ბ) 26 და 28 თებერვალი, 4 მარტი – 18:30-22:00 საათი
გ) 28 თებერვალი, 5 და 7 მარტი – 18:30-22:00 საათი

აქტიური სწავლა და სწავლება საინფორმაციო, საკომუნიკაციო ტექნოლოგიების გამოყენებით: სწავლა მობილურით და თამაშით (ტრენერები: ნანა დიხამინჯია – საბუნებისმეტყველო მეცნიერებათა და საინჟინრო ფაკულტეტის პროფესორი; თამარ მაღალაშვილი – ბიზნესის სკოლის ასოცირებული პროფესორი; დიანა ხიდეშელი – ბიზნესის სკოლის მოწვეული მასწავლებელი)

ჩატარების დრო:
ა) 26 თებერვლიდან 1-ლი მარტის ჩათვლით, 15:00- 17:30 საათი (ტრენერი თამარ მაღალაშვილი)
ბ) 25 თებერვლიდან 1-ლი მარტის ჩათვლით – 17:00-19:00 საათი (ტრენერი დიანა ხიდეშელი)
გ) 11-დან 15 მარტის ჩათვლით, (ტრენერი ნანა დიხამინჯია)
ტრენინგებზე დარეგისტრირების შესახებ ინფორმაცია ეტაპობრივად განთავსდება უნივერსიტეტის ვებგვერდზე.
გისურვებთ წარმატებას.

საინფორმაციო შეხვედრა Erasmus+ გაცვლითი პროგრამის შესახებ
2019-02-08 17:00
8 თებერვალს, პარასკევს, 17:00 საათზე, ილიას სახელმწიფო უნივერსიტეტის E 206 აუდიტორიაში გაიმართება საინფორმაციო შეხვედრა ილიაუნის სტუდენტებისათვის Erasmus+ გაცვლითი პროგრამის ფარგლებში არსებული შესაძლებლობების შესახებ. მიმდინარე კონკურსები იხილეთ ბმულზე.
დრო: 8 თებერვალი, 17:00 საათი
ადგილმდებარეობა: E 206 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ციფრული ჰუმანიტარიის კვლევის ახალი მეთოდები“
2019-02-11 16:30
11 თებერვალს, 16:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ რუსთაველის სამეცნიერო ფონდის ფუნდამენტური კვლევების კონკურსში გამარჯვებული პროექტის (FR17– 62) – „საქართველოს ეპიგრაფიკული კორპუსი“ – ფარგლებში საჯარო ლექციას წაიკითხავენ ლონდონის უნივერსიტეტის (UCL) მკვლევრები გაბრიელ ბოდარი და ვალერია ვიტალე.
ლექციის თემაა: ციფრული ჰუმანიტარიის კვლევის ახალი მეთოდები. Digital Humanities Communities: Research background and new activities in EpiDoc and Pelagios“.
სამუშაო ენა: ინგლისური.
დრო: 11 თებერვალი, 16:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ლექციების ციკლი „შინაური ცხოველები და ადამიანები“ – „კატების სახლში ყოლის წესები და რეკომენდაციები“
2019-02-11 17:00
11 თებერვალს, 17:00 საათზე, ცხოველთა მონიტორინგის სააგენტოს ინიციატივით ილიას სახელმწიფო უნივერსიტეტის G106 აუდიტორიაში გაიმართება საჯარო ლექციების კურსის „შინაური ცხოველები და ადამიანები“ მეათე ლექცია თემაზე: „კატების სახლში ყოლის წესები და რეკომენდაციები“.
ლექციას საქართველოს ფისომოყვარულთა კლუბის დამფუძნებლები ნინი რთველიაშვილი და ბელა მაღრაძე წაიკითხავენ.
▶️ ლექციის ძირითადი თემებია:

რა უნდა გავითვალისწინოთ და როგორ მოვემზადოთ კატის აყვანისათვის;
როგორ დავიცვათ ჩვენი კატების უსაფრთხოება ისე, რომ არ დავარღვიოთ მათი ქცევის გამოხატვის თავისუფლება;
მიუსაფარი კატების პრობლემები და სპეციფიკა საქართველოში;
მიუსაფარი კატების გადარჩენა და ფოსტერინგი;
კატების პოპულაციის მართვის მნიშვნელობა.

საჯარო ლექციების კურსი 13 ლექციას მოიცავს და მასზე დასწრება ნებისმიერ მსურველს შეუძლია.
კურსის დასრულების შემდეგ მსმენელებს სერტიფიკატები გადაეცემათ.
დრო: 11 თებერვალი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ილიაუნის ხალხური სიმღერის სტუდენტური გუნდის საანგარიშო კონცერტი
2019-02-12 18:30
12 თებერვალს, 18:30 საათზე, ილიას სახელმწიფო უნივერსიტეტის B201 აუდიტორიაში გიწვევთ ილიაუნის ხალხური სიმღერის სტუდენტური გუნდის მე-14 საანგარიშო კონცერტზე.
გუნდის ხელმძღვანელი – ასოცირებული პროფესორი თამაზ გაბისონია
დრო: 12 თებერვალი, 18:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „ერთიანი ევროპის იდეა ლიტერატურასა და მუსიკაში“
2019-02-12 19:00
12 თებერვალს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ რატი ამაღლობელი სტუმრად იწვევს მწერალ ლაშა ბუღაძეს. ისინი ისაუბრებენ ერთიანი ევროპის იდეაზე ლიტერატურასა და მუსიკაში.
დრო:12 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

თვითნასწავლი მხატვრის, ლევან ჩიკავას გამოფენა იტალიური კულტურის ცენტრში
2019-02-13 16:30
13 თებერვალს, 16:30 საათზე, ილიას სახელმწიფო უნივერსიტეტის იტალიური კულტურის ცენტრი გიწვევთ ცენტრის ყოფილი სტუდენტის, თვითნასწავლი მხატვრის, ლევან ჩიკავას ნახატების გამოფენაზე. საღამოზე სტუდენტები წაიკითხავენ ჯუზეპე უნგარეტის ლექსების საკუთარ თარგმანებს.
ცენტრის კურსდამთავრებულებს გადაეცემათ სერტიფიკატები.
დრო: 13 თებერვალი, 16:30 საათი
ადგილმდებარეობა: ილიას სახელმწიფო უნივერსიტეტის S 501 აუდიტორია (გ. წერეთლის ქ. №3)
დასწრება თავისუფალია.

2019 წლის საქართველოს ახალგაზრდა ფიზიკოსთა ტურნირის პირველი ეტაპი
2019-02-13 16:36
წელს ილიას უნივერსიტეტის უმასპინძლებს ახალგაზრდა ფიზიკოსთა ტურნირის რესპუბლიკურ ეტაპს, რომელიც მოიცავს შემდეგ ეტაპებს:

შესარჩევი პირველი ტური თებერვალში;
შესარჩევი მეორე ტური აპრილში (დასახელდებიან ნაკრების კანდიდატები);
რეიტინგის მიხედვით საუკეთესო სამი გუნდი იბრძოლებს ფინალში (ნაკრების კანდიდატებს დაემატებიან გამარჯვებული გუნდის სტუდენტები);
შემდეგ გაიმართება ინგლისური ტური (აპრილის ბოლოს-მაისის დასაწყისში), რომლის შედეგადაც საბოლოოდ დადგინდება საერთაშორისო ტურნირზე გასამგზავრებელი 5-კაციანი ნაკრების შემადგენლობა.

ღონისძიების პირველი ეტაპი გაიმართება 16, 17, 23, 24 თებერვალს.
რას წარმოადგენს ტურნირი?
ახალგაზრდა ფიზიკოსთა საერთაშორისო ტურნირი (ინგლ. International Young Physicists’ Tournament ან IYPT) — გუნდური შეჯიბრება სკოლის მოსწავლეთა შორის. მოსწავლეები ერთმანეთს ფიზიკის რთული ამოცანების ამოხსნაში, ამოხსნის შესახებ მოხსენებასა და ამ მოხსენებების სამეცნიერო დისკუსიის დროს დაცვის უნარში ეჯიბრებიან. ფიზიკის ოლიმპიადებისგან განსხვავებით ტურნირის ამოცანების ამოხსნა მონაწილეებისგან რამდენიმეთვიან სერიოზულ ექსპერიმენტულ და თეორიულ კვლევას მოითხოვს, ამიტომ ამოცანები სასწავლო წლის დასაწყისში ქვეყნდება, ტურნირი კი სასწავლო წლის ბოლოს იმართება.
ვინ იგონებს სატურნირო ამოცანებს?

ყოველი სასწავლო წლის დასაწყისში საერთაშორისო საორგანიზაციო კომიტეტი 17 ამოცანას აქვეყნებს. ეს კვლევითი ტიპის ამოცანებია, რომელთაც საგამოცდო და საოლიმპიადე ამოცანებისგან განსხვავებით რამდენიმე საათში ვერ ამოხსნი. ამოხსნა სრულად რომ ჩაითვალოს, მოსწავლეებმა მოვლენის თეორიული მოდელის აგების გარდა ექსპერიმენტულად უნდა შეამოწმონ მოდელის სისწორე. ასევე საჭიროა მოვლენის სხვადასხვა პარამეტრზე დამოკიდებულების შესწავლა. ამოცანების ამოხსნისას ინფორმაციის მოპოვებაზე შეზღუდვა არ არსებობს. მოსწავლეებს შეუძლიათ მასალა მოიპოვონ ნებისმიერი ლიტერატურიდან, დარგის ექსპერტის, მასწავლებლის ან/და ყოფილ მონაწილეთაგან. შესაბამისად, ტურნირზე წარმატებისთვის ძალიან მნიშვნელოვანია გუნდური და ორგანიზებული მუშაობა.
რას წარმოადგენს ტურნირი:

უშუალოდ ტურნირი რამდენიმე ნაწილისგან შედგება. თითოეულ ნაწილს „ბრძოლას“ უწოდებენ. მონაწილე გუნდები აგროვებენ ქულებს, შესარჩევი ბრძოლების ბოლოს სამი ყველაზე მაღალქულიანი გუნდი გადის ფინალურ ბრძოლაში. ფინალი კი ტურნირის გამარჯვებულ გუნდს გამოავლენს.
რა არის ბრძოლა ფიზიკოსთა ტურნირზე?
ტურნირში მონაწილე გუნდები სამ ან ოთხგუნდიან ჯგუფებად იყოფიან. თითოეული მონაწილეობს საერთო ბრძოლაში. ბრძოლის განმავლობაში გუნდების რაოდენობის მიხედვით ტარდება 3 ან 4 ეტაპი. თითოეულ ეტაპზე გუნდებს რიგრიგობით ხვდებათ შემდეგი როლები:

მომხსენებელი
ოპონენტი
მიმომხილველი
დამკვირვებელი (მხოლოდ 4-გუნდიან ჯგუფებში)

თითო ეტაპი, როგორც წესი, 30-50 წუთს გრძელდება ეტაპებს შორის 5-15 წუთიანი შესვენებებით. ეტაპის დასაწყისში ოპონენტი მომხსენებელს სთავაზობს ერთ-ერთ სატურნირო ამოცანას.
როდესაც მომხსენებელი დათანხმდება ამოცანაზე, მას 5 წუთი ეძლევა მოსამზადებლად, 12 წუთი კი – მოხსენებისთვის. მოხსენების შემდეგ ოპონენტს შეკითხვების დასმის უფლება აქვს. მერე ის აფასებს მომხსენებლის ნამუშევარს და მიუთითებს მის ძლიერსა და სუსტ მხარეებზე. იმართება დისკუსია მომხსენებელსა და ოპონენტს შორის ამოცანის ირგვლივ წამოჭრილი საკითხების შესახებ. ეტაპის დასასრულ მიმომხილველი უსვამს შეკითხვებს როგორც მომხსენებელს, ისე ოპონენტს. მათზე პასუხების მიღების შემდეგ მიმომხილველი აფასებს როგორც მომხსენებლის, ასევე ოპონენტის დადებითსა და უარყოფით მხარეებს ამოცანის შესახებ დისკუსიის დროს. ბოლოს მომხსენებელს უფლება აქვს რამდენიმე დასკვნითი შენიშვნა გააკეთოს.
ეტაპის დასრულების შემდეგ ტურნირის ჟიური აფასებს სამივე გუნდის გამოსვლას 1-დან 10-მდე ქულით.
დამატებითი ინფორმაცია შეგიძლიათ იხილოთ ტურნირის ვებგვერდზე:
https://www.facebook.com/Georgian-Young-Physicist-Tournament-GYPT-192077921735348/

დრო: 16 თებერვალი, 09:00 -15:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

შებრუნებული საკლასო ოთახი – სწავლების ეფექტურობის ზრდა ვიდეოებისა და სხვა პროგრამების გამოყენებით
2019-02-14 15:32
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს შებრუნებული საკლასო ოთახი – სწავლების ეფექტიანობის ზრდა ვიდეოებისა და სხვა პროგრამების გამოყენებით (ტრენერები: რესან ქიქავა – მენეჯმენტის, ტექნოლოგიისა და განათლების ფაკულტეტის ასისტენტ-პროფესორი; ალექსანდრე ერგეშიძე – მენეჯმენტის, ტექნოლოგიისა და განათლების ფაკულტეტის ასისტენტ-პროფესორი; ნამი სურგულაძე – მენეჯმენტის, ტექნოლოგიისა და განათლების ფაკულტეტის მოწვეული მასწავლებელი)
ტრენინგები ჩატარდება:
ა) 25 და 27 თებერვალი, 1 მარტი – 18:30-22:00 საათი, E202 აუდიტორია
რეგისტრაციისთვის ეწვიეთ ბმულს.
ბ) 26 და 28 თებერვალი, 4 მარტი – 18:30-22:00 საათი, E202 აუდიტორია
რეგისტრაციისთვის ეწვიეთ ბმულს.
გ) 28 თებერვალი, 5 და 7 მარტი – 18:30-22:00 საათი, E202 აუდიტორია
რეგისტრაციისთვის ეწვიეთ ბმულს
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

ილიაუნის ლიტერატურულ კლუბში: ვიტოლდ გომბროვიჩის რომანის „პორნოგრაფია“ პრეზენტაცია
2019-02-14 19:00
14 თებერვალს 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ვიტოლდ გომბროვიჩის რომანის „პორნოგრაფია“ პრეზენტაციაზე.
პოლონელ მწერალს, ვიტოლდ გომბროვიჩს, XX საუკუნის ლიტერატურაში მნიშვნელობით მარსელ პრუსტსა და ჯეიმზ ჯოისს უთანაბრებენ.
უპირველეს ყოვლისა, უნდა ვიცოდეთ, რა გააკეთა გომბროვიჩმა პოლონურ ლიტერატურაში, ხელოვნებაში, ალბათ, ზოგადად, აზროვნებაში, პოლონელობის (polskość ) კულტივირებულ ცნებაში, რომელიც საუკუნეების განმავლობაში კრავდა ამ ერის იდენტობას კათოლიკობის, ქვეყნის მსახურების გარშემო – მწერალმა ეს ყველაფერი დაუნდობლად ამოატრიალა.
რომანში ორი ვარშაველი ინტელექტუალი გარემოებათა გამო ადგილს იცვლის, მათთვის უჩვეულო „სცენაზე“ ხვდება და ამის შემდეგ რაღაც ბნელ-ნათელი იმპულსების კარნახით მოქმედებს, რაღაც ახალ რეალობას ქმნის, ძველი ყაიდის მემამულეთა ცხოვრებიდან სიკვდილ-სიცოცხლის სცენას ჩარხავს – რისთვის, რატომ – იმიტომ, რომ ესთეტიკური მგრძნობელობა არ აქვთ დაკარგული: სადღაც სიცოცხლის ძარღვი ფეთქავს, სადღაც აბსოლუტური მშვენიერება, ახალგაზრდობა, თავაწყვეტილი სიცოცხლეა… ომის, გამოფიტულობის, უსურვილობის ატმოსფეროში.
წიგნს პოეტი პაატა შამუგია წარადგენს.
დრო: 14 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურითა და თამაშით
2019-02-15 15:56
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურითა და თამაშით“ (ტრენერები: ნანა დიხამინჯია – საბუნებისმეტყველო მეცნიერებათა და საინჟინრო ფაკულტეტის პროფესორი; თამარ მაღალაშვილი – მენეჯმენტის, ტექნოლოგიისა და განათლების ფაკულტეტის ასოცირებული პროფესორი; დიანა ხიდეშელი – მენეჯმენტის, ტექნოლოგიისა და განათლების ფაკულტეტის მოწვეული მასწავლებელი).
ტრენინგები ჩატარდება:
ა) 26 , 27, 28 თებერვალს და 1-ლ მარტს, 15:00-დან 17:30 საათამდე, F303 აუდიტორიაში (ტრენერი თამარ მაღალაშვილი)
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი და სმარტფონი

ბ) 25, 26, 27, 28 თებერვალს და 1-ლ მარტს, 17:00-დან 19:00 საათამდე, E301 აუდიტორიაში (ტრენერი დიანა ხიდეშელი)
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი ან ტაბლეტი

გ) 11,12,13,14 და 15 მარტს, 17:00-დან 19:00 საათამდე, E102 აუდიტორიაში (ტრენერი ნანა დიხამინჯია)
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია– ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე– nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

LECTURA DANTIS /დანტეს წაკითხვა – ოცდამეათე ქება
2019-02-15 19:00
15 თებერვალს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, რომელზეც წავიკითხავთ და გავაანალიზებთ ოცდამეათე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 15 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
